**Ministru kabineta noteikumu projekta „Grozījumi Ministru kabineta 2009. gada 6. oktobra noteikumos Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks(500 zīmes bez atstarpēm)  | Ministru kabineta noteikumu projekts „Grozījumi Ministru kabineta 2009. gada 6. oktobra noteikumos Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”” (turpmāk – noteikumu projekts)paredzaktualizēt radiofrekvenču spektra plānojumu radiosakaru dienestiem un iedalījumu radiosakaru sistēmām, atbilstoši Eiropas Komisijas lēmumiem.Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Elektronisko sakaru likuma 49. panta pirmā daļa un 50. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regulējumu, kādā šobrīd tiek noteikts radiofrekvenču joslu sadalījums radiosakaru veidiem un iedalījums radiosakaru sistēmām, nosaka Ministru kabineta 2009. gada 6. oktobra noteikumi Nr. 1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)” (turpmāk – Nacionālais radiofrekvenču plāns). Noteikumu projekts pārņem šādu Eiropas Komisijas lēmumu tehniskos un izmantošanas nosacījumus:1. 2020. gada 24. aprīļa Komisijas Īstenošanas Lēmums (ES) 2020/590 ar ko Lēmumu (ES) 2019/784 groza, lai atjauninātu attiecīgos tehniskos nosacījumus, kas piemērojami 24,25–27,5 GHz frekvenču joslai (turpmāk – Lēmums 2020/590).2019. gada Pasaules radiosakaru konferencē (WRC-19) 24,25–27,5 GHz (“26 GHz”) frekvenču josla tika vispārēji harmonizēta starptautiskajiem mobilajiem sakariem (IMT), izdarot grozījumus Starptautiskās Telesakaru savienības radiosakaru sektora Radionoteikumos (ITU-R).Ar to tiek ieviestas vispārējas izstarojumu robežvērtības ārpus frekvenču joslas (aizsardzības robežvērtības), kas divos posmos piemērojamas nākamās paaudzes (5G) zemes bezvadu sistēmām, kuras spēj nodrošināt bezvadu platjoslas elektronisko sakaru pakalpojumus 26 GHz frekvenču joslā, lai aizsargātu pasīvo Zemes izpētes satelītu dienestu (pasīvais EESS) 23,6–24 GHz frekvenču joslā. Saskaņā ar Lēmumu 2020/590 dalībvalstis neatļauj no jauna izvērst zemes sistēmas, kas spēj nodrošināt bezvadu platjoslas elektronisko sakaru pakalpojumus 22–23,6 GHz frekvenču joslā, lai nodrošinātu (pasīvā) Zemes izpētes satelītu dienesta un radioastronomijas dienesta pienācīgu aizsardzību 23,6–24 GHz frekvenču joslā saistībā ar pēc 2024. gada 1. janvāra piemērojamo robežvērtību.Lēmums 2020/590 koriģē 23,6–24 GHz frekvenču joslai piemērojamās robežvērtību bāzes stacijām un gala stacijām.2. 2019. gada 14. maija Komisijas Īstenošanas Lēmums (ES) 2019/784par 24,25-27,5 GHz frekvenču joslas harmonizāciju tādu zemes sistēmu vajadzībām, kas Savienībā spēj nodrošināt bezvadu platjoslas elektronisko sakaru pakalpojumus (turpmāk – Lēmums 2019/784). Saskaņā ar *ITU* Radionoteikumiem 25,25–27,5 GHz (“26 GHz”) frekvenču josla visā pasaulē ar koprimāriem nosacījumiem ir sadalīta mobilajam dienestam (sadalījums saskaņā ar *ITU* Radionoteikumiem stasies spēkā 2021. gada 1. janvārī). 24,25–25,25 GHz frekvenču josla nav sadalīta mobilajam dienestam *ITU* 1. reģionā, kas ietver Eiropas Savienību. Tas neliedz Savienībai izmantot šo frekvenču joslu bezvadu platjoslas elektronisko sakaru pakalpojumiem, ja vien tā pie savām ārējām robežām ievēro starptautiskās un pārrobežu saistības. 26 GHz frekvenču josla nodrošina lielu jaudu inovatīvu bezvadu platjoslas elektronisko sakaru pakalpojumu sniegšanai, izmantojot 5G tehnoloģiju. Tehniskie nosacījumi ir balstīti uz pieņēmumu par licencēšanas režīmu, kura pamatā ir tikai individuālas lietošanas tiesības, kas arī palīdz nodrošināt atbilstošu līdzāspastāvēšanu ar pašreizējo joslas lietošanu. 26 GHz frekvenču joslas daļas dalībvalstīs izmanto zemes fiksētajiem bezvadu savienojumiem (fiksētām līnijām) u.c. lietojumiem. Frekvenču joslas 24,25–24,5 GHz daļa Savienības līmenī uz laiku līdz 2022. gadam ir iedalīta transporta un satiksmes telemātikas ierīcēm (automobiļu radariem). Daļa joslas tiek lietota radionoteikšanas ierīcēm (24,25–27 GHz), pamatojoties uz ultraplatjoslas tehnoloģiju. Dažas 26 GHz frekvenču joslas daļas dalībvalstīs lieto kosmosa un satelītsakaru pakalpojumiem. Saskaņā ar Eiropas Elektronisko sakaru kodeksu (Eiropas Parlamenta un Padomes 2018. gada 11. decembra Direktīvas (ES) 2018/1972 par Eiropas Elektronisko sakaru kodeksa izveidi 54. pants) nolūkā veicināt 5G izvēršanu dalībvalstīm līdz 2020. gada 31. decembrim ir jāatļauj lietot vismaz 1 GHz no 26 GHz frekvenču joslas ar noteikumu, ka ir skaidri pierādījumi par tirgus pieprasījumu un nav būtisku ierobežojumu esošo lietotāju migrācijai vai joslas atbrīvošanai. Noteikumu projekts paredz esošo lietojumu ciparu radiorelejlīnijai (RRL) un fiksēto radiosakaru sistēmai radiofrekvenču spektra joslā 24,5–24,717 GHz/ 25,557–25,725 GHz darbību līdz 2023. gada 31. decembrim, un esošo iedalījumu fiksētās bezvadu piekļuves iekārtām (FWA) radiofrekvenču spektra joslā 24,773–25,445 GHz/25,781–26,453 GHz darbību līdz 2023. gada 31. decembrim. Tāpat līdz minētajam termiņam jāpārskata 25,25-26,5 GHz radiofrekvenču spektra joslas iedalījums aizsardzības sistēmām (AS) un civilām sistēmām (CS). 24,25–26,65 GHz frekvenču joslas iedalījums SRR iekārtām, kuru uzstādīšana tikusi apstiprināta līdz 2018. gada 1. janvārim, ir spēkā līdz 2022. gada 1. janvārim.25,1–27,5 GHz radiofrekvenču spektra joslas iedalījums zemes sistēmām, kas Savienībā spēj nodrošināt bezvadu platjoslas elektronisko sakaru pakalpojumus/IMT, un saistītā radiosaskarne stājas spēkā 2024. gada 1. janvārī. Lēmuma 2019/784 tehniskie īstenošanas nosacījumi tiek aprakstīti Nacionālā radiofrekvenču plāna 1. pielikumā un 2. pielikumā. Izmaiņas esošo lietojumu darbībā un to termiņi tiek aprakstīti Nacionālā radiofrekvenču plāna vispārējā sadaļā. Kopumā noteikumu projekts paredz tiesiskā regulējuma par frekvenču sadalījumu pielāgošanu, lai iekļautu šīs joslas paredzēto izmantošanu saskaņā ar Lēmumā 2019/784 definētajiem harmonizētajiem tehniskajiem nosacījumiem, kā arī lai nodrošinātu esošo lietojumu līdzāspastāvēšanu šajā joslā.Vienlaikus ar šo noteikumu projektu 26 GHz frekvenču joslas pārplānošanai tiek virzīti arī grozījumi Ministru kabineta 2010. gada 16. februāra noteikumos Nr. 143 „Noteikumi par radiofrekvenču spektra joslām, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē”, lai joslām noteiktu ierobežotas lietošanas tiesību piešķiršanas kārtību.3. 2019. gada 2. augusta Komisijas Īstenošanas Lēmums (ES) 2019**/**1345kas groza Lēmumu 2006/771/EK, atjauninot harmonizētos tehniskos noteikumus radiofrekvenču spektra izmantošanai maza darbības attāluma ierīcēs (turpmāk – Lēmums 2019/1345). Maza darbības attāluma ierīce parasti ir plaša patēriņa tirgus prece vai pārnēsājama radioiekārta, vai abas lietas kopā, kas ir vienkārši līdznēsājama un izmantojama ārvalstīs. Radiofrekvenču spektra piekļuves nosacījumu atšķirības, kas rada kaitīgu traucējumu risku citiem radiosakaru lietojumiem un pakalpojumiem, kavē to brīvu apriti un palielina iekārtu ražošanas izmaksas. Pasta un telesakaru administrāciju konference (*CEPT* – *The European Conference of Postal and Telecommunications Administrations*) iesniegusi secinājumus par iespēju vienkāršot un uzlabot esošos ierakstus, kā arī pievienot jaunus. Jaunie ieraksti dod iespēju izmantot jaunus medicīnas un ar drošību saistītus lietojumus, harmonizēt spektru intelektiskās transporta sistēmās izmantojamiem ar drošību nesaistītiem lietojumiem un ceļu policijas lietojumiem. Lēmuma 2019/1345 pārņemšanai tiek veikti papildinājumi Nacionālā radiofrekvenču plāna 1. pielikumā un 3. pielikumā.4. 2019. gada 14. maija Komisijas Īstenošanas Lēmums (ES) 2019/785 par radiofrekvenču spektra harmonizēšanu Savienībā iekārtām, kurās izmanto ultraplatjoslas tehnoloģiju, un Lēmuma 2007/131/EK atcelšanu (turpmāk – Lēmums 2019/785). Lēmums 2019/785 harmonizē radiofrekvenču spektra pieejamības un efektīvas izmantošanas tehniskos nosacījumus iekārtām, kurās tiek izmantota ultraplatjoslas tehnoloģija (UWB). Ultraplatjoslas signālu jauda parasti ir ļoti maza, tomēr pastāv iespēja, ka tie var radīt kaitīgus traucējumus pašreizējiem radiosakaru dienestiem, jo UWB tehnoloģijas radioiekārtas var strādāt visā radiofrekvenču spektrā. Lēmums 2019/785 paredz radiofrekvenču spektra harmonizēšanu UWBiekārtu vajadzībām, lai novērstu kaitīgus traucējumus (ieskaitot gadījumus, kad tos var izraisīt radioastronomijas, Zemes izpētes mākslīgo pavadoņu un izplatījuma pētniecības sistēmu piekļuve radiofrekvenču spektram), kā arī, lai vēsturiski izveidojušos dienestu intereses līdzsvarotu ar vispārējo rīcībpolitisko mērķi, nodrošinot labvēlīgus nosacījumus jaunu tehnoloģiju ieviešanai.Noteikumu projekts pārņemot Lēmumu 2019/1345 paredz izmaiņas Nacionālā radiofrekvenču plāna 3. pielikumā, nosakot UWB iekārtu pielietojumu.5. 2011. gada 29. jūlija Komisijas Īstenošanas Lēmums 2011/485/ES par grozījumiem Lēmumā 2005/50/EK par 24 GHz diapazona radiofrekvenču spektra joslas saskaņošanu automobiļu tuvdarbības radaru iekārtu lietojumā uz ierobežotu laiku Kopienā (turpmāk – Lēmums 2011/485) nosaka, ka nepieciešams papildu laiks, lai nodrošinātu pāreju no 24 GHz tehnoloģijas uz 79 GHz tehnoloģiju automobiļu montāžas līnijām, kuras izmanto 24 GHz tehnoloģiju un pastāvēs laikā, kad parādīsies jaunās automobiļu montāžas līnijas, kas būs aprīkotas ar 79 GHz tehnoloģiju. Lēmums 2011/485 nosaka pagaidu risinājumu, kas nodrošinātu tehnoloģisku pāreju laikā no 2013. gada 1. jūlija līdz 2018. gada 1. janvārim, tomēr nepieciešams papildu pārejas periods, un 2018. gada 1. janvāra termiņš tiek pagarināts par četriem gadiem automobiļu tuvdarbības radara iekārtām, kas uzstādītas mehāniskajos transportlīdzekļos, kuriem tipa apstiprinājuma pieteikums saskaņots pirms 2018. gada 1. janvāra. Noteikumu projektā noteikts četru gadu pārejas periods līdz 2022. gada 1.janvārim, attiecīgajām iekārtām uzstādītām mehāniskajos transportlīdzekļos.6. 2017. gada 10. novembra Komisijas Īstenošanas Lēmums (ES) 2017/2077 par grozījumiem Lēmumā 2005/50/EK par 24 GHz diapazona radiofrekvenču spektra joslas saskaņošanu automobiļu tuvdarbības radaru iekārtu lietojumā uz ierobežotu laiku Kopienā (turpmāk – Lēmums 2017/2077).Lēmums 2017/2077 paredz izmaiņas kārtībā kādā tiek iesniegti statistikas dati par transportlīdzekļiem, kuros uzstādīts tuvdarbības radars, kas izmanto radiofrekvenču spektra 24 GHz joslu. Turpmāk statistikas dati par šādām automašīnām valstu administratīvām iestādēm jāsniedz tikai pēc Komisijas pieprasījuma. Kopumā, to transportlīdzekļu skaits, kuros izmantojot 24 GHz joslu uzstādīti tuvdarbības radari, palicis salīdzinoši mazs, un tie nepārsniedz noteikto slieksni, tas ir 7 % no katrā dalībvalstī ekspluatācijā esošo transportlīdzekļu apjoma. Šo slieksni uzskata par kritisko robežu, par kuru tiek pieņemts, ka to nepārsniedzot, nerodas kaitīgi traucējumi citiem 24 GHz joslas lietotājiem.Nacionālā radiofrekvenču plānā pārņemot Lēmumu 2017/2077 papildināts 1. pielikums.7. 2017. gada 1. februāra Komisijas Īstenošanas Lēmums (ES) 2017/191 ar ko groza Lēmumu 2010/166/ES, ieviešot jaunas tehnoloģijas, un frekvenču joslas mobilo sakaru pakalpojumiem kuģos (MCVpakalpojumiem) Eiropas Savienībā (turpmāk – Lēmums 2017/191).Lēmuma 2017/191 mērķis ir harmonizēt tehniskos nosacījumus 900 MHz, 1800 MHz, 1900/2100 MHz un 2600 MHz radiofrekvenču joslu pieejamībai un efektīvai izmantošanai sistēmām, kuras nodrošina mobilo sakaru pakalpojumus kuģos Savienības teritoriālajos ūdeņos.Lēmuma 2017/191 tehniskie īstenošanas nosacījumi definēti Nacionālā radiofrekvenču plāna 1. pielikumā un 3. pielikumā. 8. Tiek veiktas atkārtotas izmaiņas 1,5 GHz (1427-1517MHz) joslas plānojumā, ņemot vērā VAS “Elektroniskie sakari” veikto padziļināto izpēti koordinācijas kritērijos pierobežā ar Krieviju un noteiktos koordinācijas attālumus ap ostām un lidostām.Šobrīd Zemes sistēmām, kas spēj nodrošināt elektronisko sakaru pakalpojumus Eiropas Savienībā iedalīta 1432 - 1492 MHz josla. Saskaņā ar vienošanos Radiofrekvenču spektra resursu izmantošanas koordinācijas darba grupā, tika saskaņota pozīcija Nacionālā radiofrekvenču plāna iedalījumam sistēmām: 20 MHz no vidusdaļas pārplānojot uz augšdaļu (1492-1512 MHz), kur izpildās izdevīgāki lietošanas nosacījumi, nodrošinot elektronisko sakaru pakalpojumus. Tādējādi zemes sistēmām tiek noteikta josla 1432,0–1472,0 MHz un 1492,0–1512,0 MHz, attiecīgi grozot Ministru kabineta 2010. gada 16. februāra noteikumus Nr. 143 “Noteikumi par radiofrekvenču spektra joslām, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē”. 9. Fiksētā dienesta radiofrekvenču efektīvas izmantošanas nolūkā, nodrošinot platjoslas kanālu izmantošanu, veikti grozījumi attiecīgās 2. pielikuma radiosaskarnēs (RS FX.060-1PP; RS FX.60-2PP; RS FX.150PP; .RS FX.180PP; RS FX.230PP; RS FX.260-1PP; RS FX.320-1PP; RS FX.320-2MP; RS FX.380-PP). 10. Noteikumu projekts tiek papildināts ar globālās satelītu navigācijas sistēmas (GNSS) atkārtotāju izmantošanai Latvijā tehniskajiem kritērijiem aprakstītiem Radiosaskarnē RS-TN.1500, ar kuriem noteikta to turpmāka izmantošana, balstoties uz Elektronisko sakaru komitejas ECC/REC/(10)02 2010. gada 7. oktobra rekomendāciju par GNSS atkārtotāju atļauju režīmu.11. Noteikumu projekts ņem vērā Satiksmes ministrijas Informatīvo ziņojumu “Ceļvedis piektās paaudzes (5G) publisko mobilo elektronisko sakaru tīklu ieviešanai Latvijā”, iekļaujot Noteikumos “5G” tehnoloģiju attīstībai nepieciešamo frekvenču joslu regulējumu.Ar piektās paaudzes (5G) sistēmām tehnoloģiski tiek saistīti IMT *(International Mobile Telecommunications) –* starptautiskie mobilie telesakari, un to attīstības posmos piemērotie mobilo telekomunikāciju standarti, kas šobrīd ietver IMT-2000, IMT-Advanced un IMT-2020. “5G” paredzēta izmantošana 26 GHz radiofrekvenču joslā, kā arī šobrīd IMT identificētajās radiofrekvenču joslās (3,5 GHz, 700 MHz u.c.).  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts akciju sabiedrība „Elektroniskie sakari”Vides aizsardzības un reģionālās attīstības ministrija (turpmāk – ministrija).Valsts un nevalstiskās institūcijas, kuras darbojās saskaņā ar Vides aizsardzības un reģionālās attīstības ministrijas (turpmāk – ministrija) 2015. gada 13. augusta rīkojumu Nr. 256 „Par Vides aizsardzības un reģionālās attīstības ministrijas radiofrekvenču spektra resursu izmantošanas koordinācijas darba grupas izveidi”. |
| 4. | Cita informācija | Elektronisko sakaru likuma 1. panta 26. punkts noteic, ka Nacionālais radiofrekvenču plāns ir saskaņā ar starptautiskiem līgumiem, konvencijām un standartiem izstrādāts plāns optimālam radiofrekvenču sadalījumam Latvijas teritorijā. Nacionālā radiofrekvenču plānā ietverti Eiropas Komisijas, Eiropas Pasta un telesakaru administrāciju konferences (CEPT), Eiropas Radiokomunikāciju Komitejas (ERC), Eiropas Elektroniskās Komunikāciju Komitejas (ECC) lēmumi un rekomendācijas. Nacionālā radiofrekvenču plānā tiek ietvertas tiešās atsauces uz lēmumiem, rekomendācijām, standartiem projekta tekstā, ja to paredz pārņemamais lēmums, un tiek piemērots izņēmums lēmumu normu pārņemšanā nacionālajos normatīvajos aktos. Nacionālā radiofrekvenču plānā tiek iekļautas visas atsauces uz Eiropas Savienības tā brīža aktuālajiem lēmumiem, un, stājoties spēkā katram nākamajam lēmumam, attiecīgajā grozījumu projektā tiek aizpildīta projekta anotācijas V sadaļa. Noteikumu projektā norādītie lēmumi nosaka kārtību attiecīgo radiofrekvenču spektra joslu lietojumos un tiek pārņemti nacionālajā tiesību sistēmā, kur darbojas bez izmaiņām, līdz šādas izmaiņas atkal tiek paredzētas Eiropas Savienības lēmumos un citos saistošos tiesību aktos.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Elektronisko sakaru komersanti radiofrekvenču spektra lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Grozījumi Ministru kabineta 2010. gada 16. februāra noteikumus Nr. 143 “Noteikumi par radiofrekvenču spektra joslām, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē”, kas tiks izsludināti Valsts sekretāru sanāksmē un virzīti apstiprināšanai Ministru kabinetā vienlaicīgi ar noteikumu projektu, paredzot Lēmuma 2019/784 nosacījumu pārņemšanu un izmaiņas 1,5 GHz joslas plānojumā. |
| 2. | Atbildīgā institūcija | Ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek pārņemtas šādu Eiropas Savienības tiesību aktu normas:1. 2020. gada 24. aprīļa Komisijas Īstenošanas Lēmums (ES) 2020/590 ar ko Lēmumu (ES) 2019/784 groza, lai atjauninātu attiecīgos tehniskos nosacījumus, kas piemērojami 24,25–27,5 GHz frekvenču joslai.
2. 2019. gada 14. maija Komisijas Īstenošanas Lēmums (ES) 2019/784par 24,25-27,5 GHz frekvenču joslas harmonizāciju tādu zemes sistēmu vajadzībām, kas Savienībā spēj nodrošināt bezvadu platjoslas elektronisko sakaru pakalpojumus.
3. 2019. gada 2. augusta Komisijas Īstenošanas Lēmums (ES) 2019**/**1345kas groza Lēmumu 2006/771/EK, atjauninot harmonizētos tehniskos noteikumus radiofrekvenču spektra izmantošanai maza darbības attāluma ierīcēs.
4. 2019. gada 14. maija Komisijas Īstenošanas Lēmums (ES) 2019/785 par radiofrekvenču spektra harmonizēšanu Savienībā iekārtām, kurās izmanto ultraplatjoslas tehnoloģiju, un Lēmuma 2007/131/EK atcelšanu.
5. 2011. gada 29. jūlija Komisijas Īstenošanas Lēmums 2011/485/ES par grozījumiem Lēmumā 2005/50/EK par 24 GHz diapazona radiofrekvenču spektra joslas saskaņošanu automobiļu tuvdarbības radaru iekārtu lietojumā uz ierobežotu laiku Kopienā.
6. 2017. gada 10. novembra Komisijas Īstenošanas Lēmums (ES) 2017/2077 par grozījumiem Lēmumā 2005/50/EK par 24 GHz diapazona radiofrekvenču spektra joslas saskaņošanu automobiļu tuvdarbības radaru iekārtu lietojumā uz ierobežotu laiku Kopienā.
7. 2017. gada 1. februāra Komisijas Īstenošanas Lēmums (ES) 2017/191 ar ko groza Lēmumu 2010/166/ES, ieviešot jaunas tehnoloģijas, un frekvenču joslas mobilo sakaru pakalpojumiem kuģos (*MCV* pakalpojumiem) Eiropas Savienībā.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1. tabulaTiesību akta projekta atbilstība ES tiesību aktiem** |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| 2020. gada 24. aprīļa Komisijas Īstenošanas Lēmums (ES) 2020/590 ar ko Lēmumu (ES) 2019/784 groza, lai atjauninātu attiecīgos tehniskos nosacījumus, kas piemērojami 24,25–27,5 GHz frekvenču joslai. |
| Lēmums 2020/784 1.pants | Noteikumu projekta 19. punkts | pārņemts pilnībā. | Neparedz stingrākas prasības |
| Lēmums 2020/784 3.pants | Noteikumu projekta 25. punkts | pārņemts pilnībā. | Neparedz stingrākas prasības |
| 2019. gada 14. maija Komisijas Īstenošanas Lēmums (ES) 2019/784par 24,25-27,5 GHz frekvenču joslas harmonizāciju tādu zemes sistēmu vajadzībām, kas Savienībā spēj nodrošināt bezvadu platjoslas elektronisko sakaru pakalpojumus. |
| Lēmums 2019/784 1.pants | Noteikumu projekta 8. punkts | pārņemts pilnībā. | Neparedz stingrākas prasības |
| Lēmums 2019/784 3.pants | Noteikumu projekta 19. punkts | pārņemts pilnībā. | Neparedz stingrākas prasības |
| Lēmums 2019/784 pielikuma 1.punkts  | Noteikumu projekta 25. punkts | pārņemts pilnībā. | Neparedz stingrākas prasības |
| Lēmums 2019/784 pielikuma 2.punkts | Noteikumu projekta 25. punkts | pārņemts pilnībā. | Neparedz stingrākas prasības |
| Lēmums 2019/784 pielikuma 3.punkts | Noteikumu projekta 25. punkts | pārņemts pilnībā. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| 2019. gada 2. augusta Komisijas Īstenošanas Lēmums (ES) 2019**/**1345kas groza Lēmumu 2006/771/EK, atjauninot harmonizētos tehniskos noteikumus radiofrekvenču spektra izmantošanai maza darbības attāluma ierīcēs. |
| Lēmums 2019**/**1345pielikums | Noteikumu projekta 9. punkts | pārņemts pilnībā. | Neparedz stingrākas prasības |
| Lēmums 2019**/**1345pielikums | Noteikumu projekta 47.punkts | pārņemts pilnībā. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| 2019. gada 14. maija Komisijas Īstenošanas Lēmums (ES) 2019/785 par radiofrekvenču spektra harmonizēšanu Savienībā iekārtām, kurās izmanto ultraplatjoslas tehnoloģiju, un Lēmuma 2007/131/EK atcelšanu. |
| Lēmums 2019/785 pielikums | Noteikumu projekta 49. punkts | pārņemts pilnībā. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| 2011. gada 29. jūlija Komisijas Īstenošanas Lēmums 2011/485/ES par grozījumiem Lēmumā 2005/50/EK par 24 GHz diapazona radiofrekvenču spektra joslas saskaņošanu automobiļu tuvdarbības radaru iekārtu lietojumā uz ierobežotu laiku Kopienā. |
| Lēmums (ES) 2011/485/ES1. pants | Noteikumu projekta 7.punkts | pārņemts pilnībā. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| 2017. gada 10. novembra Komisijas Īstenošanas Lēmums (ES) 2017/2077 par grozījumiem Lēmumā 2005/50/EK par 24 GHz diapazona radiofrekvenču spektra joslas saskaņošanu automobiļu tuvdarbības radaru iekārtu lietojumā uz ierobežotu laiku Kopienā. |
| Lēmums (ES) 2017/20771. pants | Noteikumu projekta 18.punkts | pārņemts pilnībā. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| 2017. gada 1. februāra Komisijas Īstenošanas Lēmums (ES) 2017/191 ar ko groza Lēmumu 2010/166/ES, ieviešot jaunas tehnoloģijas, un frekvenču joslas mobilo sakaru pakalpojumiem kuģos (*MCV* pakalpojumiem) Eiropas Savienībā. |
| Lēmums (ES) 2017/1911. pants | Noteikumu projekta 11.punkts | pārņemts pilnībā. | Neparedz stingrākas prasības |
| Lēmums (ES) 2017/191Pielikums  | Noteikumu projekta 52.punkts | pārņemts pilnībā. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Eiropas Parlamenta un Padomes 2002. gada 7. marta lēmumu Nr. 676/2002/EK par normatīvo bāzi radiofrekvenču spektra politikai Eiropas Kopienā (radiofrekvenču spektra lēmums) ministrija informēs Eiropas Komisijas Radiofrekvenču spektra komiteju par Eiropas Komisijas lēmuma pārņemšanu valsts tiesību aktos. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji tika aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļvietnē. |
| 2. | Sabiedrības līdzdalība projekta izstrādē | Lai nodrošinātu sabiedrības līdzdalību, noteikumu projekts tiek publicēts ministrijas tīmekļvietnē: www.varam.gov.lv. |
| 3. | Sabiedrības līdzdalības rezultāti | Nav informācijas. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts akciju sabiedrība „Elektroniskie sakari” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Noteikumu projekts nemaina iesaistīto institūciju kompetenci. Institūcijas netiek likvidētas vai reorganizētas. |
| 3. | Cita informācija | Nav. |

Vides aizsardzības un

reģionālās attīstības ministrs Juris Pūce

Vāvere 67026936

aija.vavere@varam.gov.lv